2019. gada 28. maijā Rīkojums Nr. 257

Rīgā (prot. Nr. 26 10. §)

**Par nekustamo īpašumu atsavināšanu Latvijas Republikas un Baltkrievijas Republikas valsts robežas joslas ierīkošanai**

1. Atļaut Iekšlietu ministrijai Latvijas Republikas un Baltkrievijas Republikas valsts robežas joslas ierīkošanai atsavināt šādus nekustamos īpašumus:

1.1. nekustamā īpašuma "Alas" (nekustamā īpašuma kadastra Nr. 6062 007 0165) daļu – zemes vienības (zemes vienības kadastra apzīmējums 6062 008 0249) daļu 0,07 ha platībā – Indras pagastā, Krāslavas novadā, par 170 *euro* atbilstoši noteiktajai atlīdzībai (0,2429 *euro* par vienu kvadrātmetru). Ja platība tiks precizēta, atlīdzības apmēra noteikšanai izmantot noteikto cenu par vienu kvadrātmetru;

1.2. nekustamā īpašuma "Dizaini" (nekustamā īpašuma kadastra Nr. 6062 008 0250) daļu – zemes vienības (zemes vienības kadastra apzīmējums 6062 008 0250) daļu 0,05 ha platībā – Indras pagastā, Krāslavas novadā, par 110 *euro* atbilstoši noteiktajai atlīdzībai (0,22 *euro* par vienu kvadrātmetru). Ja platība tiks precizēta, atlīdzības apmēra noteikšanai izmantot noteikto cenu par vienu kvadrātmetru;

1.3. nekustamā īpašuma "Laucesas" (nekustamā īpašuma kadastra Nr. 6062 008 0251) daļu – zemes vienības (zemes vienības kadastra apzīmējums 6062 008 0251) daļu 0,05 ha platībā – Indras pagastā, Krāslavas novadā, par 110 *euro* atbilstoši noteiktajai atlīdzībai (0,22 *euro* par vienu kvadrātmetru). Ja platība tiks precizēta, atlīdzības apmēra noteikšanai izmantot noteikto cenu par vienu kvadrātmetru;

1.4. nekustamā īpašuma "Baltbirzes" (nekustamā īpašuma kadastra Nr. 6080 002 0008) daļu – zemes vienības (zemes vienības kadastra apzīmējums 6080 005 0006) daļu 0,48 ha platībā – Katriņiškos, Ķepovas pagastā, Dagdas novadā, par 1900 *euro* atbilstoši noteiktajai atlīdzībai (0,3958 *euro* par vienu kvadrātmetru). Ja platība tiks precizēta, atlīdzības apmēra noteikšanai izmantot noteikto cenu par vienu kvadrātmetru;

1.5. nekustamā īpašuma "Līgaiši" (nekustamā īpašuma kadastra Nr. 6084 001 0208) daļu – zemes vienības (zemes vienības kadastra apzīmējums 6084 001 0208) daļu 0,07 ha platībā – Piedrujas pagastā, Krāslavas novadā, par 102,34 *euro* atbilstoši noteiktajai atlīdzībai (0,1462 *euro* par vienu kvadrātmetru). Ja platība tiks precizēta, atlīdzības apmēra noteikšanai izmantot noteikto cenu par vienu kvadrātmetru.

2. Iekšlietu ministrijai:

2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētajiem nekustamajiem īpašumiem nostiprināt zemesgrāmatā uz valsts vārda Iekšlietu ministrijas personā;

2.2. izdevumus, kas saistīti ar šā rīkojuma 1. punktā minēto nekustamo īpašumu atsavināšanu un īpašuma tiesību nostiprināšanu zemesgrāmatā, segt no Iekšlietu ministrijai piešķirtajiem valsts budžeta līdzekļiem.

Ministru prezidenta vietā –

Ministru prezidenta biedrs,

tieslietu ministrs J. Bordāns

Iekšlietu ministrs S. Ģirģens